મહેસાણા નગરપાલિકાનાં પ્રમુખ અને ઉપપ્રમુખની ચુંટણી ૧૪ જૂનનાં રોજ યોજવાની જાહેર કરાતા ભાજપ અને કોંગ્રેસે કવાયતો શરૂ કરી છે.મહેસાણા પાલીકામાં પ્રમુખ માટેનો હોદ્દો અનુસૂચિત જાતિનાં કોર્પોરેટરો માટે અનામત હોવાથી બે પુરૂષ અને ત્રણ મહિલા કોર્પોરેટરોએ દાવેદારી નોંધાવી છે.પ્રથમ ટર્મ સામાન્ય મહિલા અનામત હોવાથી કોંગ્રેસ પક્ષ દ્વારા પુરૂષ ઉમેદવારો પર કળશ ઢોળાય તેવી સંભાવના છે. તેવામાં મહેસાણા પાલીકામાં પ્રમુખને લઈને દોઢ વર્ષ અગાઉ થયેલાં બળવો થયાનો બોધપાઠ લઈને કોંગ્રેસે સત્તા જાળવી રાખવા માટે કવાયત શરૂ કરી દીધી છે.